C 241 A/8
FI
Euroopan unionin virallinen lehti
24.6.2022
Nimittävä viranomainen vahvistaa luettelon hakijoista, jotka ovat lähettäneet asianmukaisen hakemuksen määräaikaan mennessä, minkä jälkeen luettelo toimitetaan hakemusten kera valintalautakunnalle.
Nämä hakijat saavan kutsun osallistua esivalintakokeeseen, joka on tietokoneella tehtävä monivalintakoe.
Kokeet tarkastetaan tietokoneen avulla.
Hakijat saavat Apply4EP-tilinsä kautta esimerkkejä kysymyksistä sekä ohjeet monivalintakokeen tekemistä varten.
Kykyjen kartoitus on kilpailuilmoituksen liitteenä.
Hakijan on täytettävä ja ladattava se Apply4EP-alustalle siihen tarkoitettuun kohtaan viimeistään kilpailuilmoituksessa vahvistettuna hakemusten jättämisen määräaikana.
Kun valintalautakunta valitsee kirjallisiin kokeisiin kutsuttavia hakijoita, se tarkastaa monivalintakokeen ja kykyjen kartoituksen pisteiden perusteella alenevassa järjestyksessä yleisten ja erityisedellytysten noudattamisen.
Tämän jälkeen valintalautakunta arvioi niiden hakijoiden hakemukset ja pätevyyttä (erityisesti tutkinnot, kielitaidon ja työkokemuksen), jotka vastaavat parhaiten kilpailuilmoituksessa kuvattua toimenkuvaa ja valintakriteerejä.
Tätä varten valintalautakunta perustaa arviointinsa yksinomaan hakijan kykyjen kartoituksessa antamiin vastauksiin.
Hakijoita arvioidaan niin monta kuin kilpailun seuraavaan vaiheeseen voidaan kutsua henkilöitä.
Valintalautakunta tekee valintansa pätevyyden perusteella ja tarkastelee tätä varten hakijoiden kykyjen kartoituksessa antamia vastauksia.
Jokaiselle vastaukselle annetaan 0–4 pistettä.
Valintalautakunta voi päättää antaa kullekin valintakriteerille sen merkitystä kuvaavan painotuskertoimen 1–3.
Tässä tapauksessa kullekin vastaukselle annetut pisteet kerrotaan tällä painotuskertoimella.
Kunkin hakijan pisteet lasketaan yhteen niiden henkilöiden määrittämiseksi, joiden profiili soveltuu parhaiten suoritettaviin tehtäviin.
Jos viimeisellä sijalla on useampi hakija, joilla on sama pistemäärä, heidät kutsutaan kaikki kilpailun seuraavaan vaiheeseen.
Niiden hakijoiden hakemuksia ja kykyjen kartoitusta, joiden pistemäärä on tämän alapuolella, ei käsitellä.
2.3 Kokeet Kaikki kokeet ovat pakollisia ja karsivia.
Kokeisiin hyväksyttyjen hakijoiden enimmäismäärä vahvistetaan kilpailuilmoi­ tuksessa.
Kokeiden kuvaus ja pisteytys on esitetty kilpailuilmoituksen B osan 2 kohdassa.
Tekniset seikat – Verkossa tehtävät kokeet (monivalintakoe ja kirjalliset kokeet) Euroopan parlamentti käyttää verkossa tehtävien kirjallisten kokeiden järjestämiseen ulkopuolista palveluntarjoajaa.
Kokeiden tekemiseen tarvitaan tietokone (kannettava tai pöytätietokone), jossa on seuraavat ominaisuudet: — käyttöjärjestelmä on Microsoft Windows 7 tai sitä uudempi taikka Mac-tietokoneissa Apple OS X 10.11 ”Yosemite” tai sitä uudempi — kovalevyllä on vapaata tilaa vähintään 1 GB — tietokoneessa on etupuolella sisäinen kamera tai siihen on liitetty kamera — tietokone on yhteydessä internetiin — keskusmuistia (RAM) on vähintään 4 GB.
Hakijoille ilmoitetaan ennen kokeita, jos teknisiä vähimmäisvaatimuksia muutetaan käyttöjärjestelmän päivityksen vuoksi.
Käyttöjärjestelmistä XP, Vista ja sitä aiemmat, Windows 10 S, Windows ARM (RT), aiemmat kuin MacOS 10.11, IOS (Ipad, Iphone), Android, Chromebook, virtuaalikone, Linux (debian, ubuntu ym.) ja 32-bittinen OS eivät sovellu kokeiden tekemiseen.